UBERA ARANZETA (EH Bildu, 2017-05-18):
Hezkuntza komunitatea osorik kontra dago eta alderdi gehienok ere, teorian, hitzez behintzat aurka gaude, baina praktikan ikusten ari garena da ez dela horrela. Praktikak ezer gutxi duela ikusteko teoriarekin eta hezkuntza komunitatea aurka baldin badago ere, ba alderdien artean ez da horrelako batasunik ikusten.
EAJ, PSE eta Alderdi Popularra "errebaliden" kanpo azterketan alde daudela. Ikusten ari gara eta, ondorio, Wert eta LOMCEren saldu leial eta zintzoenak bilakatu direla.
PPrena logikoa da, logikoa da. EAJrena ere, logikoa da, izan ere, Euskal LOMCEa kopiatzeko gai izan dira ze azken finean Heziberri deiturikoa LOMCEren kopia bat da, nahiz eta ez datorren bat euren diskurtso teorikoarekin, baina EAJri aitortu behar zaio maisu dela dialektikarekin ezkutatzeko egiten duena, nahiz eta oraingoan, Uriarte andrea Werten ikasle hoberena bilakatu den. Erkidegoan, Uriarte andreak lortu du Wertek Espainian lortu duena, kontrakotasuna, erabateko kontrakotasuna lortu du erkidegoan eta mundu guztia haserraraztea eta hori horrela da. Wertek ziur bikain bat jarriko lizukeela Uriarte andrea ikasturte bukaeran.
PSErena ulergaitza, ez dugu ulertzen. Celaá andrea izan zen gerlari sutsuena etxe honetan, Ganbera honetan Heziberriren aurka eta orain aldiz Heziberri aplikatzen ari zarete Gobernuan. Hauteskunde kanpainan ere...
...aurka. eta orain, aldiz, Heziberri aplikatzen ari zarete Gobernuan.
Hauteskunde kanpainan ere, hezkuntza plataformen topagunean, alderdi guztioi galderak egin zizkigun, baita zuei ere, eta galdera zen: "¿Derogareis los decretos de Heziberri referidos a las evaluaciones?". Alderdi Sozialistaren erantzuna: "Sí. Desde el primer día dijimos que estábamos en desacuerdo con que se cambiaran las pruebas diagnósticas, que se venían realizando en Euskadi, con plena satisfacción en cuarto de Primaria, y en segundo de ESO por las evaluaciones que establece la LOMCE en tercero de primaria y en sexto de primaria. No entendemos y la mayoría de la comunidad educativa en Euskadi, que se arruine un sistema de diagnóstico que estaba funcionando muy bien para aplicar miméticamente la LOMCE, pese a proclamarse que se está en desacuerdo con ella".
Donde dije digo, digo Diego. Hirukote polita EAJ, Alderdi Popularrak eta PSEk osatzen dutena, ez balitz zoritxarrez, ba ikasleak direla galtzaile handienak eta gure hezkuntza sistema dela galtzen irteten dena.
Erkidegoan izugarrizko baldintzak ditugu, izugarrizko baldintzak ditugu daukagun anabasa, momentu honetan ebaluazio sisteman daukagun anabasa hori kopontzako. Indarrean dauden kanpo azterketa eta errebalidak eten, hausnartu, eztabaida bat ireki eta benetan ordenatzeko.
Seguru nago adostasuna lortuko genukeela eta babesa izango zenuke, Uriarte andrea, gure babesa izango zenuke. Hezkuntza komunitatearen babesa izango zenuke, benetan.
Eta iruditzen zaigu horretarako aukera paregabea dugula, zeren hezkuntza komunitateak modu orokortuan eta masiboan adierazi du zein den bere jarrera, bere borondatea. Planto egin du. Planto egin zuen iazko ikasturtean, eta orain ere planto egiten ari dira ikastetxeak, irakasleak, gurasoak.
Nik neronek, iazko ikasturtean, hirugarren mailako ikasle baten ama nintzen aldetik ere, planto egin nuen, planto egin nuen. Nora goaz? Zer nahi dugu? Zein etorkizun nahi dugu? Hoberena, ezta? Ba iruditzen zaigu badugula zera onartu.
Eta hor, 236/2015 Dekretua, 237/2015 Dekretua eta 127/2015 Heziberriren dekretuak, bertan behera uzteko baldintzak ditugu. Probestu dezagun, gehiengoa daukagu.
Izan daiteke abiapuntu bat, daukagun egoerari benetan buelta emateko. Baina zerk, zerk oztopatzen dizu, Uriarte andrea? Eske zerk oztopatzen digu horretarako? Ez dugu ulertzen.
Ez dago borondate politikorik? Edo sakonean dagoena da EAJk benetan konpartitzen duela Alderdi Popularraren hezkuntza sistema, hau da, eredu klasista, merkantilista, elitista. Konpartitzen duzue? Horrela baldin bada, isiltzen naiz eta bakoitzak bere eredua tira egin dezala.
Eta gero, atzo aukera eduki nuen ikusteko Kupoan zer adostu duzuen eta puntuetariko bat da: "Participación del País Vasco en dotaciones del fondo social europeo para el desarrollo para la Ley de Educación, las actuaciones para la implantación de la LOMCE serán cofinanciadas por dicho fondo, que cofinanciará los costes al 50 %".
Esaten ari zara LOMCE aplikatuko duzula, ekintzez, ia ez hitzez. Ekintzez. Beraz, dena esanda dago.
Baina eskertuko geniokeena Gobernu honi da argi hitz egitea. Argi hitz egitea eta gainerakoei ez adarrik jotzea.
Aurten zer gertatu da? Aurtengo ikasturtean zer gertatu da? Hezkuntza Sailak ikusi zuenean iazko hezkuntza komunitatearen aldetik zuen kontrakotasuna, ba oraingoan, orain arte ibili da anbiguotasunean. Bai, baina ez, ez baina bai. Badirudi, ez zuela aplikatuko. Guk ere idatzizko galdera batzuk egin genizkizun, Uriarte andrea. Erantzunak jaso genituen. Ez zen garbi erantzuten.
Baina azken momentuan, ikasturte bukaeran, atzetik eta isilean komunikatuak ikastetxeetara egun batetik bestera, azterketak egiteko. Hori da gertatu dena.
Ez dakit, prest daudenean eragile ezberdinak korrespontsabilitatez, arduraz jokatzeko, ez dakit zerk oztopatzen dion Hezkuntza Sailari.
Gainera, ikusi, Espainian bertan ere, Espainiako Eskola Kontseiluak gomendio bat eman dio Ministeritzari. Eta Ministeritzak ere berak LOMCEren aplikazioaren egutegia malgutu du errege dekretu baten bidez. Beraz, ez dago zertan aplikatu. Ez dago zertan aplikatu.
Gainera ere, Espainiako Eskola Kontseiluak berak aitortzen du Estatuan bertan maila desberdinetan garatu dela LOMCE eta erabateko adostasuna dago aldaketa bat emateko. Orduan, ez dugu ulertzen hemen, Erkidegoan zelan tematzen garen LOMCE aplikatzeko. Hori bai, Eusko Labelarekin, Heziberri.
Ez dakit. Nik ez dakit horrela benetan pentsatzen duzuen akordio bat lantzea, hainbeste aldarrikatzen duzuen eta gu ere ikusten dugu beharra, inoiz baino gehiago gainera, akordio bat lantzeko. Ez dakit ildo honetatik posible ikusten duzuen hori egitea.
Eta begiratu, gaur eztabaidara ekarri dugun proposamen hau, badakizue, azaroan erroldatu genuen eta diot zintzotasun osoz, pentsatzen genuen ez zela beharrik egongo eztabaidara ekartzeko proposamen hau. Pentsatzen genuen proposamena erregistratuta, ikusita hezkuntza komunitatean zegoen egoera, ikusita baldintzak zeintzuk diren, Espainian zer gertatzen ari den, pentsatzen genuen Hezkuntza Sailak, Gobernu honek erreakzionatuko zuela eta benetan ez zituela aplikatuko.
Baina konfunditu ginen. Konfunditu ginen eta horregatik ekarrik dugu azken momentuan eztabaidara, ikusita ikastetxeetara egun batetik bestera ari zaretela, bidali dituzuela komunikatuak kanpoko azterketa hauek egiteko.
Baina, tira. Jakin guk LOMCEri, Heziberriren dekretuei planto egiten jarraituko dugula, kontrakotasun guztia azalduko diogula eta espero dugu planto horretara zuek ere gehitzea. Hori espero dugu. Hori espero dugu.
Eta benetan espero dugu momentu honetan indarrean dagoen ebaluazio sistemaren inguruan hausnarketa sakon bat eta serio bat ematea. Baldintzak ematen dira. Baldintzak ematen dira, inoiz baino hobeagoak.
Eta ez guk esaten dugulako, ez begiratu guri. Ez begiratu guri. Begiratu hezkuntza komunitateari, begiratu eragile desberdinei. Eta jarri ezazue domina. Jarri domina, baina behintzat erreakzionatu. Garai zaudete, erreakzionatu behingoz. Mesedez, erreakzionatu.
Eta nire txanda bukatzeko, nire elkartasuna eta EH Bilduren elkartasuna adierazi nahiko genieke gaur hor kanpoan kalitatezko Hezkuntza Sistemaren alde mobilizatzera, aldarrikapena ekartzera etorri diren guztiei eta egunero-egunero lanean dihardutenei, baita ere egun hauetan kalera irteeraz herri honek merezi duen hezkuntza sistema guztion artean eraikitzeko.
Eta zuk ere, Uriarte andrea, tokia daukazu. Gehitu zaitez.